Public procurement notice: Contract Notice
Published: 2016-10-22
Buyer: The National Authorising Officer for EDF, Ministry of Finance and Planning
Country: TZ
Contract type: Works
Procedure: Open procedure
CPV classification: 45233120: Road construction works
Submission deadline: 2017-01-27
EU fund: ESF

Technical requirements: TZ-Dar es Salaam: EUF — Opgradering af vejen mellem Mikumi og Ifakara til bitumenstandard — strækningen mellem Kidatu og Ifakara inklusive broen over Great Ruaha
Bemærk venligst, at tildelingen af kontrakten sker på betingelse af: forudgående vedtagelse af en finansieringsbeslutning og forudgående indgåelse af en finansieringsaftale, som ikke ændrer delene i udbudsproceduren. (Dette vil eksempelvis være tilfældet, hvis budgettet, der oprindeligt var fastsat, er anderledes, eller hvis tidsrammen for, arten af eller betingelsen for gennemførelsen er ændret). Hvis ovenstående betingelse ikke opfyldes, vil den ordregivende myndighed enten opgive udbuddet eller annullere tildelingsproceduren, uden at ansøgere eller tilbudsgivere er berettigede til at kræve nogen form for kompensation.
Opgradering af vejen mellem Kidatu og Ifakara (ca. 67 km) til bitumenstandard, inklusive anlæggelse af broen over Great Ruaha.
Vejarbejderne omfatter opgradering af den eksisterende grusvej til bitumenstandard. De primære komponenter omfatter anlæggelse af vejdæmninger, belægningslag og dræningssystemer, der omfatter broer, stenkister og rørunderføringer.
Dette består i anlæggelse af en bro med bropiller i armeret beton og endefag støbt på klippesten, 3 brofag med en samlet længde på 130 m med et dæk sammensat af ståldragere og jernbeton.
Deltagelse i udbuddet er åben på lige vilkår for alle fysiske og juridiske personer (der deltager enten individuelt eller i en sammenslutning — et konsortium — af tilbudsgivere), der er etableret i en af Den Europæiske Unions medlemsstater, et AVS-land eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se også punkt 23 nedenfor). Deltagelse er ligeledes åben for internationale organisationer. Alle varer og materialer i forbindelse med denne kontrakt skal have oprindelse i 1 eller flere af disse valgbare lande. De kan dog have oprindelse i alle lande, når prisen for de varer og materialer, der skal indkøbes, er under 100 000 EUR.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere kan fremlægge et bud på en alternativ løsning ud over deres bud på de arbejder, der kræves i udbudsmaterialet.
Tilbudsgivere skal stille en tilbudsgaranti på 400 000 EUR eller 1 000 000 000 TZS ved afgivelsen af bud. For tilbudsgivere, hvis bud ikke accepteres, frigives garantien, når udbudsproceduren er afsluttet. Garantien fra den valgte tilbudsgiver frigives, når kontrakten er underskrevet af alle parter.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et obligatorisk informationsmøde med besøg på stedet vil blive afholdt 6.12.2016. Mødestedet vil være på Tanroads' regionschefs kontor i Morogoro kl. 9:00.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode.
Udførelsesperioden er 30 kalendermåneder, inklusive mobilisering, fra påbegyndelsesdatoen som anvist af den tilsynsførende.
i) Tilbudsgiverens gennemsnitlige årlige omsætning for de seneste 3 år skal være mindst 50 000 000 EUR eller tilsvarende (ved anvendelse af eurokursen fra datoen for offentliggørelsen af udbudsbekendtgørelsen), for hvilken der er tilgængelige reviderede årsregnskaber, som godtgjort ved skema 4.4 Økonomisk erklæring og virksomhedens attesterede regnskaber for de seneste 3 år. Tilbudsgiveren skal fremlægge en opgørelse over den samlede omsætning og omsætning på arbejdskontrakter for de seneste 3 regnskabsår.
ii) Hvis der er tale om en individuel tilbudsgiver, skal vedkommende endvidere have adgang til tilstrækkelige kreditter og andre finansielle faciliteter, der kan dække den nødvendige pengestrøm i kontraktens løbetid, som godtgjort ved et brev fra en kreditværdig finansiel institution og/eller en nyligt udstedt bankerklæring, attest for likvide beholdninger osv. I alle tilfælde skal det til rådighed stående kreditbeløb overstige et beløb svarende til 3 000 000 EUR